proxectonos/corpus_dominio_legal_administrativo_tmp huggingface dataset:
29/04/2014 | Administración LocalMunicipal
Camariñas
Delegación das funcións da Alcaldía o día 4 de abril de 2014 na primeira tenente de alcalde

Por ausentarme da Alcaldía o día 4 de abril de 2014, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 4 de abril de 2014 na 1ª tenente de alcalde, Dna. Jairo Luis Arbillaga Darwich. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 3 de abril de 2014 O alcalde, Asdo.: Manuel Valeriano Alonso de León.
29/04/2014 | Administración LocalMunicipal
Cedeira
Incoación de expedientes para baixas de oficio no padrón municipal de habitantes

Data decreto: 15/04/2014 Núm. Decreto: 92 Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15 de luns a venres en horario de 9:00 a 14:00 horas. Así o ordena e dispón o Sr. Alcalde, do que eu, secretaria, dou fe. Cedeira, 15/04/2014 O alcalde, A secretaria xeral, Luis Rubido Ramonde Ana Velo Ruiz
29/04/2014 | Administración LocalMunicipal
Culleredo
Secretaría Xeral
Delegación de competencias do Concello de Culleredo no Consorcio “As Mariñas”

1031 O Pleno do Concello na sesión celebrada o 27 de febreiro de 2014 adoptou, entre outros, o acordo que na súa parte dispositiva di: PRIMEIRO.- Aprobar a delegación de competencias no Consorcio de As Mariñas para o seguinte obxecto: · A actividade obxecto de delegación será a realización, co persoal ou empresa que o consorcio contrate para tal fin, das obras ou actuacións recollidas na convocatoria anticipada de subvencións para o exercicio 2014, en réxime de concorrencia competitiva, para proxectos de aforro e eficiencia enerxética referidos á renovación das instalacións de iluminación pública exterior existentes nos concellos de Galicia (ILE), cofinanciadas polo Fondo Europeo de Desenvolvemento Rexional no marco do programa operativo Feder-Galicia 2007-2013, así como a solicitude de axudas ao abeiro da devandita convocatoria. SEGUNDO.- O Concello comprometese a designar de cara á execución do proxecto un interlocutor que poida ser o contacto ideal entre o propio Concello e o Consorcio de As Mariñas. TERCEIRO.- O prazo de vixencia da delegación será polo período que dure a execución das obras e actuacións obxecto da subvención. CUARTO.- Publicar o presente acordo no Boletín Oficial da Provincia, aos efectos do artigo 16.3, da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. QUINTO.- Dar traslado do presente acordo aos interesados aos efectos oportunos.” O que se publica para xeral coñecemento. Culleredo, 21 de abril de 2014 O alcalde, Asdo.: Julio Sacristán de Diego.
29/04/2014 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 31 de marzo de 2014 o sr. Alcalde acordou que o primeiro tenente de alcalde, Don José Ramón Rioboo Castro asuma as funcións da Alcaldía, o día 31 de marzo de 2014 dende as 13.00 horas ata as 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 01 de abril de 2014. O Alcalde, Asdo.: Julio Sacristán de Diego
29/04/2014 | Administración LocalMunicipal
Mañón
Padrón subministro de auga, primeiro trimestre 2014

Por resolución da Alcaldía de data 22 de abril de 2014, adoptouse o acordo de aprobar o padrón cobratorio da taxa polo subministro de auga correspondente ó primeiro trimestre do ano 2014. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria remata o 16 de xuño de 2014. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 22 de abril de 2014. O ALCALDE Alfonso Emilio Balseiro Gómez
09/04/2014 | Administración LocalMunicipal
Arteixo
Urbanismo
Licenza de actividade para ampliación do cemiterio parroquial de Loureda. Arteixo. Exped.03/13 AIA

Refª: ACC/rl En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 03/13AIA que se tramita a instancia de ARCEBISPADO DE SANTIAGO DE COMPOSTELA para a concesión de licenza de apertura e funcionamento dunha actividade dedicada a ampliación do cemiterio parroquial de Loureda a instalar no Igrexario de Loureda, Arteixo. O prazo será de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e formular por escrito as alegacións ou reclamacións que estimen oportunas no departamento de urbanismo deste Concello. Arteixo, 20 de marzo de 2014 O ALCALDE P. D. Decreto 989/11 de 21 de xuño Asdo: Alberto Castro Calvete Concelleiro de Urbanismo
09/04/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-1/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-1/2014 2. Obxecto do contrato: Renovación da praza Monasterio de Cines, financiada polo FEDER no marco da iniciativa URBAN do exe 5 de Desenvolvemento Local e Urbano del Programa Operativo Rexional de Galicia. Prazo de execución: seis meses.3. Tramitación: ordinaria. Procedemento: aberto.4. Orzamento base de licitación: 499.839,23 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: vinteseis días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 1 de abril de 2014. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
09/04/2014 | Administración LocalMunicipal
Oza-Cesuras
Anuncio exposición pública devolución fianzas a D. Manuel Lameiro Remeseiro

Transcurrido o prazo de garantía para a execución das obras denominadas: E solicitada polo contratista D. Elvio Miguel Aitor Llanta Buelvas, a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza- Cesuras, 1 de abril de 2014.- O Presidente da Comisión Xestora Asdo.: José Pablo González Cacheiro
09/04/2014 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición de matrícula provisional IAE 2014 de obrigados tributarios e exentos

EDICTO EXPOSICIÓN DA MATRÍCULA PROVISIONAL TRIBUTO: IMPOSTO SOBRE ACTIVIDADES ECONÓMICAS. EXERCICIO: 2014. Elaborada pola Axencia Estatal de Administración Tributaria a Matrícula Provisional do Imposto sobre Actividades Económicas, correspondente ao exercicio 2014 e remitida ao Concello da Coruña, estará a disposición do público no Departamento de Facenda e Xestión de Tributos situado no primeiro andar do Edificio dos Servizos Económicos do Concello, sito en rúa Franja, núm.20, durante quince días naturais, a contar desde a publicación do presente anuncio, segundo o establecido no artigo 3 do Real Decreto 243/1995, de 17 de febreiro, polo que se ditan as normas para a xestión do Imposto sobre Actividades Económicas. Contra a matrícula cabe interpor recurso de reposición potestativo ante a Axencia Estatal de Administración Tributaria, ou reclamación económico-administrativa ante o Tribunal Económico Administrativo, no prazo de quince días a contar desde o inmediato seguinte ao do termo da exposición pública. Tamén poderá interporse calquera outro recurso que se estime conveniente. A Coruña, 25 de marzo de 2014. O DIRECTOR DA ÁREA DE FACENDA E ADMINISTRACIÓN PÚBLICA Asdo.: Martín González Rodríguez
09/04/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44282. Peche de parcelas

Octavio Miguel Osio El Bouabdelli, solicita de Augas de Galicia por atoparse nas marxes do río das Arangas, a autorización de obras, nas parcelas 5215205NJ6151N e 5315110NJ6151N, no lugar de Abeledo, parroquia de Maniños (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44282. As obras solicitadas consisten no peche de parcelas mediante postes de madeira e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de marzo de 2014 O xefe do servizo territorial Néstor Rodríguez Arias
09/04/2014 | Administración LocalMunicipal
Ribeira
Emprazamento no recurso contencioso-administrativo, procedemento ordinario 630/2013

O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 630/2013, correspondente ao recurso contencioso-administrativo interposto pola COMUNIDADE DE PROPIETARIOS XERAL EDIFICIO PROMIVENTA PRAZA UXÍO NOVONEIRA pola desestimación por silencio administrativo da reclamación de responsabilidade patrimonial polos danos ocasionados polas deficiencias da Praza Uxío Novoneira. En consecuencia, esta Alcaldía acordou na data 31/03/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 31 de marzo de 2014, A alcaldesa en funcións (Decreto de substitución de 26/03/2014) Mª Dolores Elorduy Callón
09/04/2014 | Administración LocalMunicipal
As Pontes de García Rodríguez
Xestión Tributaria
Anuncio de exposición provisional da modificación da Ordenanza fiscal nº 26 reguladora do prezo público por axuda a domicilio

O Pleno do Concello en sesión extraordinaria, celebrada o día 1 de abril de 2014, adoptou, entre outros, o seguinte acordo de aprobación con carácter provisional: De acordo co establecido no artigo 17 `puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de Oana Raluca Farinango Ardid, 2 de abril de 2014 O alcalde Valentín González Formoso
09/04/2014 | Administración LocalMunicipal
Camariñas
Derrogación da Ordenanza fiscal reguladora do prezo público polo servizo de axuda no fogar

Adoptado provisionalmente polo Pleno da Corporación na sesión ordinaria celebrada en data 28 de Marzo de 2014 o acordo de derrogación da Ordenanza fiscal reguladora do Prezo Público polo Servizo de Axuda no Fogar, exponse ao público por período de 30 días hábiles, contados a partir do día seguinte ao da inserción do presente anuncio no Boletín Oficial da Provincia coa finalidade de que os interesados poidan examinar o expediente e presentar as reclamacións que estimen oportunas. No caso de que estas non se produciran, entenderanse definitivamente adoptado o acordo de conformidade co establecido no artigo 17 do Real Decreto Lexislativo 2/2004, do 5 de Marzo, polo que se aproba o Texto Refundido da Lei Reguladora de Facendas Locais, debéndose proceder á publicación no Boletín Oficial da Provincia do acordo definitivo. Camariñas, a 31 de Marzo de 2014 O Alcalde Asdo: Manuel V. Alonso de León
09/04/2014 | Administración LocalMunicipal
Vimianzo
Modificación da Ordenanza n.º 27, reguladora do prezo público do servizo de axuda fogar

EDICTO MODIFICACIÓN DA ORDENANZA N.º 27, REGULADORA DO PREZO PÚBLICO DO SERVIZO DE AXUDA FOGAR. Aprobada inicialmente por acordo plenario de data 29/03/2014 a modificación da Ordenanza n.º 27, reguladora do prezo público do servizo de axuda no fogar, e en cumprimento do disposto no artigo 49 da Lei 7/1985, Reguladora das Bases de Réxime Local, ábrese un período de 30 días, contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, 1 de abril de 2014. O ALCALDE Manuel Antelo Pazos
09/04/2014 | Administración LocalMunicipal
As Pontes de García Rodríguez
Secretaría
Anuncio de información pública do acordó de aprobación inicial da modificación do Regulamento do servizo municipal de axuda no fogar (SAF) do Concello das Pontes de García Rodríguez

O Pleno do Concello das Pontes de García Rodríguez, en sesión de data 01/04/2014, aprobou inicialmente a modificación do Regulamento do servizo municipal de axuda no fogar (SAF) do Concello das Pontes de García Rodríguez. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na secretaría do concello en horario de 8:00 a 15:00 horas. O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de García Rodríguez, 01 de abril de 2014 O concelleiro-delegado de servizos sociais e atención cidadá Charkaoui Zizi Bonin
09/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de marzo de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución (IN407A 2011/288)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: Modificado I LMT CT A Báscula Situación: Concello de Arteixo. -Liña eléctrica de media tensión subterránea a CTC A Báscula, a 15/20 kV, cunha lonxitude de 0,026 km, coa orixe en paso aerosubterráneo para realizar en apoio existente da LMT GRN-708, coincidente coa derivación aos CT particulares Arias Irmáns II e Arias Irmáns III, condutor RHZ1-2OL-12/20 kV, 3 (1×150 Al), e final no CTC A Báscula proxectado. -Centro de transformación prefabricado, cunha potencia de 400 kVA e unha relación de transformación de 15.000/200-230 V. - Saídas rede de baixa tensión subterránea de CTC A Báscula, cunha lonxitude de 0,013 km, en condutor tipo XZ1-0,6/1 kV, 4 (1×240 Al). Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 28 de marzo de 2014 Susana Vázquez Romero Xefa territorial da Coruña
09/04/2014 | Otras Entidades y Anuncios ParticularesDiversos
Información pública

CONVOCATORIA COMUNIDADE DE USUARIOS DE AUGAS DE FONTESALGUEIRA Convócase a tódolos usuarios desta comunidade á asamblea ordinaria a celebrar na casa da Asociación de Veciños Xartaxas, o vindeiro sábado día 5 de abril de 2014, ás 19.00 horas en primeira convocatoria, e as 19.30 horas en segunda convocatoria, coa seguinte: ORDE DO DÍA: 1.–LECTURA E APROBACIÓN, SE PROCEDE, DA ACTA ANTERIOR.2.–ESTADO DE CONTAS.3.–ORZAMENTOS PARA O ANO 2014.4.–PRESENTACIÓN DE CANDIDATURAS NOVA DIRECTIVA.5.–ROGOS E PREGUNTAS. Xuño, 17 de marzo de 2014. O presidente Antonio Sampedro Amengual
09/04/2014 | Administración LocalMunicipal
Ribeira
Instalación de cafe-bar na rúa Emilia Pardo Bazán

FINALIDADE DA LICENZA DE ACTIVIDADE: Instalación de CAFÉ-BAR, (código 2.7.2. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: Solo Urbano Ordenanza 1ª Residencial Intensiva Colectiva de Manzana. SITUACIÓN: Rúa Emilio Pardo Bazán Nº 6, Baixo, Riveira. PROMOTOR/A: CREDO POLYCASTLE S. L. AUTOR/A PROXECTO: Francisco A. Fragoso Pena. PROXECTO: Proxecto de apertura de local comercial destinado a CAFÉ-BAR (ABUELA GLORIA) visado polo Colexio Oficial de Aparelladores, Arquitectos Técnicos e Enxeñeiros da Edificación. En cumprimento do disposto no art.36.5 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 26 de marzo de 2014.- O Alcalde, Asdo.: D. Manuel Ruíz Rivas.
09/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 26 de marzo de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución (IN407A 2013/191)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Central Eléctrica Industrial, S. L: U. Domicilio social: Cernadas, Portodemouro,15871 Val do Dubra (A Coruña) Denominación: mellora da calidade de subministración no CT Pe do Boi. Situación: Concello de Santiago de Compostela. Instalación en caseta existente (Expediente 5.958) de novo transformador de 50 kVA de potencia e relación de transformación 20/0,42-0,24 kV (deseñado para a instalación dun transformador de ata 250 kVA de potencia), cunha configuración de celas modulares con envolvente metálica 3L+1P, con illamento en SF6 e concentrador de tele xestión tipo 4CCT. Instalación de tres (3) pasos aéreo – soterrados (PA/S) cara ó interior do centro de transformación dende apoio existente. Instalación de liña de baixa tensión baixo tubo, de 25 metros de lonxitude, en condutor tipo XZ1 0,6/1 kV 31 x 240 mm2 Al). Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 26 de marzo de 2014 Susana Vázquez Romero Xefa territorial da Coruña
09/04/2014 | Administración LocalMunicipal
Noia
Administración Financeira. Intervención
Anuncio exposición ao público da aprobación inicial do orzamento 2014 do Concello de Noia

Aprobado inicialmente na sesión plenaria ordinaria, celebrada o día 28 de marzo de 2014, o orzamento do Concello de Noia para o exercicio 2014, así coma o cadro de persoal, comprensivo de todos os postos de traballo, ambos documentos expóñense ao publico, no cumprimento dos artigos 169.1 do Texto refundido da lei de facendas locais (Real decreto lexislativo 2/2004, de 5 de marzo) e 20.1 do Regulamento orzamentario (Real decreto 500/90, de 20 de abril), por un prazo de quince días hábiles contados a partir do seguinte ao da súa publicación no Boletín Oficial da Provincia da Coruña, durante os cales os interesados poderán examinalo na Intervención municipal e presentar reclamacións ante o Pleno, nos termos establecidos polos artigos 170 do Texto refundido da lei de facendas locais e 22 do Regulamento orzamentario citados. O orzamento considerarase definitivamente aprobado se durante o indicado período non se presentaran reclamacións, tal e coma establece o artigo 169.1 do TRLFL e 20.1 do Regulamento. No caso contrario, o Pleno disporá do prazo dun mes para resolver as reclamacións, que se contará a partir do día seguinte á finalización do de exposición pública, considerándose denegadas de non se resolver no acto de aprobación definitiva. No devandito acordo plenario, apróbase igualmente a masa salarial do persoal laboral do Concello de Noia que queda cifrada en 2.165.778,01 €. Noia, 2 de abril de 2012. O alcalde, Rafael García Guerrero
22/04/2014 | Administración LocalMunicipal
Mugardos
Notificacións expedientes de Medioambiente

Logo de ter incoado os expediente de orde de execución por razóns de salubridade, seguridade e ornato público, a: Ao non poderse realizar a notificación persoal das citadas resolucións, polos motivos enriba indicados, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle aos interesados a devandita incoación ou liquidación, dos respectivos expedientes. Tendo en conta que en atención ao artigo 61 da LRXPAC, o acto non se publica na súa integridade, faise saber aos interesados que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación aos citados interesados, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 10 de abril de 2014 O alcalde Xosé Fernández Barcia
22/04/2014 | Administración LocalMunicipal
Cee
Aprobación definitiva da modificación do anexo de subvencións do orzamento municipal 2014

ANUNCIO O Pleno do Concello de Cee, na sesión ordinaria realizada o día 26 de febreiro de 2014, acordou aprobar inicialmente a modificación do anexo de subvencións do orzamento municipal de 2014. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Minoración en 700 € da partida 232/226.06 destinada a actividades do CIM e incremento da partida 230/481.00. Cee, 11 de abril de 2014. A alcaldesa Zaira Rodríguez Pérez
22/04/2014 | Administración LocalMunicipal
Bergondo
Intervención
Aprobación definitiva do orzamento municipal para o exercicio 2014

ANUNCIO DE APROBACIÓN DEFINITIVA Dado que o Pleno municipal do Concello de Bergondo, na sesión ordinaria que tivo lugar o pasado 27 de febreiro de 2014, non acadou a maioría necesaria para a aprobación inicial do orzamento xeral para o exercicio económico de 2014, este foi aprobado inicialmente pola Xunta de Goberno Local deste concello na sesión extraordinaria que tivo lugar o 5 de marzo de 2014 en base ó establecido no artigo 38 da Lei 27/2013, do 27 de decembro, de racionalización e sostenibilidade da Administración Local, que incorpora unha disposición adicional 16 na Lei 7/1985, do 2 de abril, reguladora das bases do réximen local, sobre a maioría requirida para a adopción de acordos nas Corporacións locais, e tras estar exposto ó público durante o prazo de quince (15) días, despois de anunciarse no Boletín Oficial da Provincia número 50, do 14 de marzo de 2014, segundo o que dispón o artigo 169 do Real decreto lexislativo 2/2004, de 5 de marzo, texto refundido da lei reguladora das facendas locais, e o artigo 20 do Real decreto 500/1990, de 20 de abril, producíronse alegacións ó mesmo que foron resoltas pola Xunta de Goberno Local en sesión ordinaria de data 10 de abril de 2014 adoptando o acordo da aprobación definitiva do orzamento municipal para o exercicio 2014. En consecuencia e, segundo dispoñen os artigos 127 do RDL 781/1986, do 18 de abril, e 169.3 do TRLRFL, publícase o orzamento municipal para o exercicio económico de 2014, co seguinte resumo por capítulos: ESTADO DE GASTOS ESTADO DE INGRESOS Bergondo, 11 de abril de 2014. A alcaldesa Alejandra Pérez Máquez
22/04/2014 | Administración LocalMunicipal
Bergondo
Intervención
Exposición pública da conta xeral do orzamento do Concello de Bergondo correspondente ó exercicio de 2013

EDICTO Formulada e rendida a conta xeral do orzamento desta corporación correspondente ó exercicio de 2013, integrada polo contido ó que fai referencia o artigo 209 do Real decreto lexislativo 2/2004, de 5 de marzo, texto refundido da Lei reguladora das facendas locais (TRLRFL), e informada favorablemente pola Comisión Especial de Contas, o día 10 de abril de 2014, exponse ó público cos documentos que a conteñen, no departamento de Intervención deste Concello de Bergondo, por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no artigo 212.3 do TRLRFL citado e demais disposicións concordantes vixentes. Bergondo, 11 de abril de 2014. A alcaldesa Asdo.: Alejandra Pérez Máquez
22/04/2014 | Administración LocalMunicipal
Melide
Licenza de apertura de establecemento

A N U N C I O Solicitada neste Concello, por D.ª MARIA CORSINA BILLARD EL AOUAD, autorización para a apertura dun establecemento para “LEGALIZACIÓN DE ACTIVIDADE PARA LOCAL DE TENDA DE VENDA DE ROUPA POLO MIÚDO”, sita na rúa Taboada Roca, n.º 4-baixo esq., deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 10 de abril de 2014. A ALCALDESA M.ª Ángeles Vázquez Mejuto
22/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de abril de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción (Exped IN407A 2014/43)

Resolución do 11 de abril de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello da Coruña (expediente IN407A 2014/43). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo, 171.15007 A Coruña Denominación: retranqueo provisional LMT Paseo del Parrote. Situación: concello da Coruña. Características técnicas: Liña de media tensión aerea illada trenzada alimentación provisional a CS Palexco, a 15/20 kV, cunha lonxitude de 0,128 km, con orixe en empalmes proxectados a realizar na LMT. EPU-717B, no tramo entre a Subestación do Porto (Expte.157/00) e o CT Ronda de Monte Alto n.º 32 (Expte.284/07), en conductor RHVS-12/20 Kv/150 mm 2 e final en empalmes proxectados a realizar na LMTS a CS Palexco (Expte.185/04). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña,11 de abril de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. n.º 140, do 24.07.2013) Oana Nicoleta Poisa Mourid
22/04/2014 | Administración LocalMunicipal
Neda
Exposición pública do padrón de auga e saneamento 1.º T-2014

A Xunta de Goberno Local deste Concello, na sesión do día 10 de abril 2014, acordou aprobar o padrón de contribuíntes pola taxa de subministración de auga potable e sumidoiros e demais conceptos que integran o resumo, correspondente ó 1.º trimestre do 2014 sendo este o seguinte: A medio do presente edicto exponse ó público, polo prazo de QUINCE días hábiles, dende a correspondente publicación, o padrón de contribuíntes comprensivo das liquidacións sinaladas, as cales servirán de notificación colectiva a tódolos contribuíntes nos termos establecidos no artigo 102.3 da Lei 58/2003, de 17 de decembro, Xeral Tributaria. Para o cobramento dos citados tributos a empresa AQUAGEST remitirá ó enderezo dos contribuíntes un recibo co obxecto de que o seu importe sexa ingresado, tal como se establece no indicado recibo. Os contribuíntes que teñan domiciliado o pagamente nunha entidade financeira, os recibos seránlles cargados no conta por eles indicada, tanscorridos QUINCE DIAS despois de iniciado o período de cobramento. Transcorridos estes prazos iniciarase o período executivo e a débeda resultante esixirase polo procedemento de constrinximento, longo de devenga-lo recargo de prema, xuros de mora e, no seu caso, as custas que se produzan. A repercusión do canon da auga poder ser obxecto de reclamación económico-administativa ante a xunta superior de facenda (Consellería de Facenda) no prazo de un mes desde que se entenda producida a notificación mediante padrón. Contra o presente acordó de aprobación das liquidacións incorporadas o padrón, os interesados poderán interpoñer recurso de resposición ante o órgano que dictou o acto, segundo o disposto no artigo 14.2 do texto refundido da Lei reguladora das facendas locais aprobado por RDL 2/2004, de 5 de marzo, no prazo de un mes contado dende o día seguinte ó remate da exposición ó público. A interposición do recurso non suspenderá a eficacia das liquidacións correspondentes, agas que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no parzo de un mes dende a súa interposición. Contra a desestimación do recurso de referencia poderase interponer recurso contencioso-administrativo ante o Xulgado do Contencioso-Administrativo no prazo de dous meses dende a notificación da resolución expresa ou no de seis meses dende que se produza a desestimación presunta, tal como establece o artigo 46.1 da Lei 29/98, de 13 de xullo, reguladora da xurisdicción contencioso-administrativa. Tamén se poderá interponer calquera outro recurso que se estima convinte. Vila de Neda, 10 de abril do 2014. O ALCALDE Asinado: José Ignacio Cabezón Lorenzo
22/04/2014 | Administración LocalMunicipal
Santiago de Compostela
Sección Municipal de Contratación
Asistencia Xurídica Concello de Santiago de Compostela

OBXECTO DO CONTRATO: Servizo de asistencia xurídica ó Concello de Santiago de Compostela. REFERENCIA DO EXPEDIENTE: CON/8/2013. TIPO DE LICITACIÓN: 84.745’76 euros/ano euros. PRAZO DE EXECUCIÓN: Establécese un prazo de execución de DOUS ANOS. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe. DOCUMENTACIÓN: Servizo de Contratación. Rúa Presidente Salvador Allende 6-8 baixo., tlf.981543033, contratacion@santiagodecompostela. org. INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 04 de abril de 2014. O ALCALDE, Asdo.: Ángel Currás Fernández
22/04/2014 | Administración LocalMunicipal
Rianxo
Secretaría
Aprobación inicial da Ordenanza municipal reguladora da administración electrónica

O Pleno do Concello de Rianxo, en sesión ordinaria celebrada o día 27 de marzo de 2014 acordou a aprobación inicial da ORDENANZA MUNICIPAL REGULADORA DA ADMINISTRACIÓN ELECTRONICA.- En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 1 de abril de 2014 O ALCALDE Adolfo F. Muiños Sánchez
22/04/2014 | Administración LocalMunicipal
Cee
Aprobación definitiva da transferencia de crédito n.º 1/2014

ANUNCIO O Pleno do Concello de Cee, na sesión ordinaria realizada o día 26 de febreiro de 2014, acordou aprobar inicialmente o expediente de transferencia de crédito n.º 1/2014. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 11 de abril de 2014. A alcaldesa Zaira Rodríguez Pérez
22/04/2014 | Administración LocalMunicipal
Cerdido
Delegación da alcaldesa

Delegación de atribucións da alcaldesa Por Decreto da Alcaldía núm.56/2014 do día 07.04.2014 acordouse, por ausencia da titular, delegar as atribucións da alcaldesa no 1.º tenente de alcalde, D. Juan José Ramos Prieto, dende o día 21 ó 30 de abril de 2014. O que se fai publico en cumprimento dos artigos 47 e 42.2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cerdido, 10 de abril de 2014. A alcaldesa Ana Rodríguez Montero
22/04/2014 | Administración LocalMunicipal
Mugardos
Padrón do servizo de axuda no fogar do mes de marzo

Anuncio de cobranza do padrón do mes de marzo do SAF a través do programa básico e da Lei da dependencia Anuncio de cobranza A resolución da Alcaldía 0346/2014 do 10/04/2014 aprobou os padróns fiscais correspondentes ao mes de marzo do exercizo 2014 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/04/2014 ata o 15/06/2014. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria. Mugardos, 10 de abril de 2014. O alcalde Xosé Fernández Barcia
22/04/2014 | Administración LocalMunicipal
Vedra
Secretaría-Intervención
Notificación resolución expediente vertido vivenda

Intentada a notificación persoal, a Marta Natalia Enrike Mosley Dorge, esta non se puido practicar por ausente no domicilio que consta no expediente, polo que se procede, de conformidade co previsto nos artios 59,5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, á publicación do presente anuncio, co fin de notificarlle ao interesado que, con data do 2 de xaneiro de 2014, esta Alcaldía solicítalle a presentación de documentación relativa ao sistema de vertido da vivenda sinalada co número 32 no lugar de Xián na parroquia de San Andrés de Trobe (Vedra). Tendo en conta que, en atención ao previsto no referido artigo 61 da Lei 30/1992, do 26 de novembro, o acto non se publica na súa integridade, fáiselle saber ao interesado que o texto íntegro da resolución que se notifica así coma o expediente en trámite, atópanse á súa disposición nas dependencias da Secretaría Xeral da Casa do Concello emprazada na Avda. M. M. Gómez, número 1, de Vedra. Vedra, 8 de abril de 2014 O ALCALDE, Carlos Martínez Carrillo